CELEX: 52006PC0511
Language: el
Date: 2006-09-19
Title: Πρόταση κανονισμοσ του Συμβουλίου περί τροποποίησης των κανονισμών (ΕΚ) αριθ. 894/97, (ΕΚ) αριθ. 812/2004 και (ΕΚ) αριθ. 2187/2005 όσον αφορά τα παρασυρόμενα δίχτυα

Σημαντική ανακοίνωση νομικού περιεχομένου

|

52006PC0511

Πρόταση κανονισμοσ του Συμβουλίου περί τροποποίησης των κανονισμών (ΕΚ) αριθ. 894/97, (ΕΚ) αριθ. 812/2004 και (ΕΚ) αριθ. 2187/2005 όσον αφορά τα παρασυρόμενα δίχτυα  /* COM/2006/0511 τελικό - CNS 2006/0169 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 19.9.2006COM(2006) 511 τελικό2006/0169 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥπερί τροποποίησης των κανονισμών (ΕΚ) αριθ. 894/97, (ΕΚ) αριθ. 812/2004 και (ΕΚ) αριθ. 2187/2005 όσον αφορά τα παρασυρόμενα δίχτυα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της προτασης |110 | Αιτιολόγηση και στόχοι της πρότασης Για λόγους σαφήνειας όσον αφορά ορισμένες νομικές διατάξεις που διέπουν τον ίδιο τύπο αλιευτικών εργαλείων, αλλά που περιέχονται σε τρεις διαφορετικούς κανονισμούς της Κοινότητας, και προκειμένου να εξασφαλιστεί ομοιομορφία μεταξύ των κρατών μελών όσον αφορά τη μέθοδο παρακολούθησης με ταυτόχρονη βελτίωση της κατανόησης μεταξύ των ενδιαφερόμενων μερών που δραστηριοποιούνται σε διάφορα Περιφερειακά Γνωμοδοτικά Συμβούλια, κρίνεται αναγκαία η τροποποίηση των εν λόγω κανονισμών με την εισαγωγή ομοιόμορφου ορισμού για τα παρασυρόμενα δίχτυα και στις τρεις αυτές νομοθετικές πράξεις. |120 | Γενικό πλαίσιο Με την έκδοση του κανονισμού (ΕΚ) αριθ. 1239/98 του Συμβουλίου της 8ης Ιουνίου 1998 για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων διατήρησης των αλιευτικών πόρων, εισήχθη, από το 2002, απαγόρευση της χρήσης των παρασυρόμενων διχτυών που προορίζονται για την αλίευση ορισμένων ειδών σε όλα τα ύδατα που υπάγονται στην κυριαρχία ή τη δικαιοδοσία των κρατών μελών και, εκτός των εν λόγω υδάτων, οι περιορισμοί ισχύουν για όλα τα κοινοτικά σκάφη, με εξαίρεση τα ύδατα της Βαλτικής Θάλασσας, των Belts και του Sound. Με την έκδοση του κανονισμού ΕΚ) αριθ. 812/2004 του Συμβουλίου της 26ης Απριλίου 2004 για τη θέσπιση μέτρων σχετικά με παρεμπίπτοντα αλιεύματα κητοειδών κατά την αλιεία και για την τροποποίηση του κανονισμού (ΕΚ) αριθ. 88/98, η απαγόρευση διατήρησης επί του σκάφους ή χρήσης παρασυρόμενων διχτυών, ανεξάρτητα από το μήκος τους και τα στοχευόμενα είδη, επεκτάθηκε και στα ύδατα της Βαλτικής Θάλασσας, των Belts και του Sound και θα ισχύσει από το 2008 και μετά. Περαιτέρω, ο κανονισμός (ΕΚ) αριθ. 812/2004 του Συμβουλίου θεσπίζει μέτρα για τα παρεμπίπτοντα αλιεύματα κητοειδών απαγορεύοντας στα σκάφη συνολικού μήκους 12 μέτρων και άνω να χρησιμοποιούν ορισμένους τύπους αλιευτικών εργαλείων, συμπεριλαμβανομένων των παρασυρόμενων διχτυών, σε ορισμένες περιοχές και περιόδους, αν δεν χρησιμοποιούνται ταυτόχρονα και ενεργές ακουστικές αποτρεπτικές συσκευές. Τα κράτη μέλη οφείλουν να εφαρμόσουν μέτρα παρακολούθησης για τα παρεμπίπτοντα αλιεύματα κητοειδών. Η απαγόρευση που θα ισχύσει από το 2008 και μετά, η οποία εισήχθη με τον κανονισμό (ΕΚ) αριθ. 812/2004 του Συμβουλίου, καθώς και οι τροποποιημένοι προσωρινοί τρόποι εφαρμογής της εν λόγω απαγόρευσης, συμπεριελήφθησαν στον κανονισμό (ΕΚ) αριθ. 2187/2005 του Συμβουλίου, της 21ης Δεκεμβρίου 2005 , για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound, για την τροποποίηση του κανονισμού (ΕΚ) αριθ. 1434/98 και για την κατάργηση του κανονισμού (ΕΚ) αριθ. 88/98. Οι διατάξεις σχετικά με τους περιορισμούς της χρήσης παρασυρόμενων διχτυών που εισήχθησαν με τους παραπάνω κανονισμούς είναι παρόμοιες αλλά όχι ταυτόσημες και, επιπλέον, εφαρμόζονται σε διαφορετικές περιοχές. Η καθιέρωση ομοιόμορφου ορισμού για τα παρασυρόμενα δίχτυα και στους τρεις κανονισμούς θα διευκολύνει τον έλεγχο και την εφαρμογή των περιορισμών όσον αφορά τη χρήση των παρασυρόμενων διχτυών που ισχύουν βάσει των εν λόγω κανονισμών. |139 | Υφιστάμενες διατάξεις στον τομέα της πρότασης Δεν υπάρχουν διατάξεις όσον αφορά τον ορισμό των παρασυρόμενων διχτυών αλλά με τους εξής κανονισμούς περιορίζεται η χρήση τους: - Κανονισμός (ΕΚ) αριθ. 894/97 του Συμβουλίου, της 29ης Απριλίου 1997, για τη θέσπιση ορισμένων τεχνικών μέτρων διατήρησης των αλιευτικών πόρων, όπως τροποποιήθηκε με τον κανονισμό (ΕΚ) αριθ. 1239/98 του Συμβουλίου της 8ης Ιουνίου 1998. - Κανονισμός (ΕΚ) αριθ. 812/2004 του Συμβουλίου, της 26ης Απριλίου 2004, για τη θέσπιση μέτρων σχετικά με παρεμπίπτοντα αλιεύματα κητοειδών κατά την αλιεία και για την τροποποίηση του κανονισμού (ΕΚ) αριθ. 88/98. - Κανονισμός (ΕΚ) αριθ. 2187/2005 του Συμβουλίου, της 21ης Δεκεμβρίου 2005 , για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound, για την τροποποίηση του κανονισμού (ΕΚ) αριθ. 1434/98 και για την κατάργηση του κανονισμού (ΕΚ) αριθ. 88/98. |141 | Συνοχή με τις λοιπές πολιτικές και στόχους της Ένωσης Η μεταρρύθμιση της υφιστάμενης νομοθεσίας για τα τεχνικά μέτρα[1] θα απαιτήσει αποσαφήνιση ορισμένων υφιστάμενων διατάξεων για την αποφυγή αντιπαραγωγικών παρανοήσεων και ιδίως για να διευκολυνθεί η ομοιομορφία μεταξύ των κρατών μελών όσον αφορά τη μέθοδο παρακολούθησης. |Διαβούλευση με τα ενδιαφερομενα μερη και αξιολογηση επιπτώσεων |Διαβούλευση με τα ενδιαφερόμενα μέρη |219 | Οι ορισμοί για τα παρασυρόμενα δίχτυα συζητήθηκαν ήδη εκτεταμένα τόσο με τα κράτη μέλη όσο και με τα ενδιαφερόμενα μέρη κατά τη διαδικασία διαβούλευσης και διαπραγμάτευσης της πρότασης περί κανονισμού του Συμβουλίου για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound[2], καθώς και της πρότασης κανονισμού του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα[3]. |Συγκέντρωση και αξιοποίηση εμπειρογνωμοσύνης |229 | Δεν ήταν απαραίτητη η προσφυγή σε εξωτερικούς εμπειρογνώμονες. |230 | Αξιολόγηση επιπτώσεων Η καθιέρωση ομοιόμορφου ορισμού για τα παρασυρόμενα δίχτυα θα διευκολύνει τον έλεγχο και την επιβολή της εφαρμογής των περιορισμών όσον αφορά τη χρήση παρασυρόμενων διχτυών που ισχύουν βάσει των υφιστάμενων διατάξεων στον τομέα της πρότασης. Περαιτέρω, θα αποσαφηνίσει ορισμένες υφιστάμενες διατάξεις για την αποφυγή αντιπαραγωγικών παρανοήσεων και θα διευκολύνει την ομοιομορφία μεταξύ των κρατών μελών όσον αφορά τη μέθοδο παρακολούθησης. |Νομικά στοιχεια της προτασης |305 | Σύνοψη της προτεινόμενης δράσης Για λόγους σαφήνειας όσον αφορά ορισμένες νομικές διατάξεις που διέπουν τον ίδιο τύπο αλιευτικών εργαλείων, αλλά που περιέχονται σε τρεις διαφορετικούς κανονισμούς της Κοινότητας, και προκειμένου να εξασφαλιστεί ομοιομορφία μεταξύ των κρατών μελών όσον αφορά τη μέθοδο παρακολούθησης, κρίνεται αναγκαία η τροποποίηση των εν λόγω κανονισμών με την εισαγωγή ομοιόμορφου ορισμού για τα παρασυρόμενα δίχτυα και στις τρεις αυτές νομοθετικές πράξεις. |310 | Νομική βάση Άρθρο 37 της συνθήκης της ΕΚ. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν έχει εφαρμογή. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον (τους) ακόλουθο (-ους) λόγο (-ους). |331 | Για την χρήση αλιευτικών εργαλείων αυτού του τύπου ισχύουν ήδη κοινοτικοί κανονισμοί, το πεδίο εφαρμογής των οποίων δεν διευρύνεται. Η πρόταση αφορά αποσαφήνιση του ορισμού των αλιευτικών εργαλείων αυτού του τύπου. |332 |Επιλογή των μέσων |341 | Προτεινόμενα μέσα: κανονισμός. |342 | Άλλα μέσα δεν θα ήταν κατάλληλα για τον (τους) ακόλουθο (-ους) λόγο (-ους). Η πρόταση αφορά τροποποιήσεις υφιστάμενων κανονισμών σχετικά με την αποσαφήνιση του ορισμού των τύπων αλιευτικών εργαλείων, για την χρήση των οποίων ισχύουν ήδη υπάρχοντες κανονισμοί που καλύπτουν διάφορες περιοχές. |Δημοσιονομικές επιπτώσεις |409 | Η πρόταση δεν έχει επιπτώσεις στον κοινοτικό προϋπολογισμό. |1.  2006/0169 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥπερί τροποποίησης των κανονισμών (ΕΚ) αριθ. 894/97, (ΕΚ) αριθ. 812/2004 και (ΕΚ) αριθ. 2187/2005 όσον αφορά τα παρασυρόμενα δίχτυαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας και ιδίως το άρθρο 37,την πρόταση της Επιτροπής[4],τη γνώμη του Ευρωπαϊκού Κοινοβουλίου[5],Εκτιμώντας τα ακόλουθα:(1) Ο κανονισμός (ΕΚ) αριθ. 894/97 του Συμβουλίου, της 29ης Απριλίου 1997, για τη θέσπιση ορισμένων τεχνικών μέτρων διατήρησης των αλιευτικών πόρων[6], ορίζει πλαίσιο διαχείρισης για τη διατήρηση των αλιευτικών πόρων μέσω τεχνικών μέτρων υπό τη μορφή γενικού περιορισμού του συνολικού μήκους των παρασυρόμενων διχτυών στα 2,5 km, καθώς και απαγόρευσης της χρήσης ή της διατήρησης επί του σκάφους παρασυρόμενων διχτυών αλίευσης ορισμένων ειδών, ο οποίος εφαρμόζεται σε όλα τα κοινοτικά αλιευτικά σκάφη, εξαιρουμένων εκείνων που αναπτύσσουν δραστηριότητες στα ύδατα της Βαλτικής Θάλασσας, των Belts και του Sound.(2) Ο κανονισμός (ΕΚ) αριθ. 812/2004 του Συμβουλίου της 26ης Απριλίου 2004 για τη θέσπιση μέτρων σχετικά με παρεμπίπτοντα αλιεύματα κητοειδών κατά την αλιεία και για την τροποποίηση του κανονισμού (ΕΚ) αριθ. 88/98[7], καθορίζει απαιτήσεις σχετικά με τη χρήση ακουστικών αποτρεπτικών συσκευών και την παρακολούθηση παρεμπιπτόντων αλιευμάτων κητοειδών σε ορισμένους τύπους αλιείας με παρασυρόμενα δίχτυα·(3) Ο κανονισμός (ΕΚ) αριθ. 2187/2005 του Συμβουλίου, της 21ης Δεκεμβρίου 2005, για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound, για την τροποποίηση του κανονισμού (ΕΚ) αριθ. 1434/98 και για την κατάργηση του κανονισμού (ΕΚ) αριθ. 88/98[8], ορίζει τους περιορισμούς και τις προϋποθέσεις για τη χρήση παρασυρόμενων διχτυών στην εν λόγω ελεγχόμενη περιοχή·(4) Οι εν λόγω κανονισμοί ωστόσο δεν περιέχουν ορισμό των παρασυρόμενων διχτυών. Για λόγους σαφήνειας και προκειμένου να εξασφαλιστεί ομοιομορφία μεταξύ των κρατών μελών όσον αφορά τη μέθοδο παρακολούθησης, απαιτείται η καθιέρωση ομοιόμορφου ορισμού των παρασυρόμενων διχτυών και στις τρεις εν λόγω πράξεις·(5) Η θέσπιση ορισμού για τα παρασυρόμενα δίχτυα δεν επεκτείνει το πεδίο εφαρμογής των περιορισμών και των προϋποθέσεων της χρήσης των παρασυρόμενων διχτυών που ισχύουν στο κοινοτικό δίκαιο·(6) Πρέπει συνεπώς να τροποποιηθούν αναλόγως οι κανονισμοί (ΕΚ) αριθ. 894/97, (ΕΚ) αριθ. 812/2004 και (ΕΚ) αριθ. 2187/2005.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 11 τ ου κανονισμού (ΕΚ) αριθ. 894/97 προστίθεται η εξής παράγραφος:«Ως “παρασυρόμενο δίχτυ” νοείται οποιοδήποτε απλάδι δίχτυ το οποίο διατηρείται στην επιφάνεια της θαλάσσης ή σε ορισμένη απόσταση κάτω από αυτήν με συσκευές επίπλευσης και το οποίο παρασύρεται ελεύθερα από το ρεύμα ανεξάρτητα ή μαζί με το σκάφος στο οποίο είναι προσδεδεμένο. Μπορεί να είναι εξοπλισμένο με διατάξεις που σταθεροποιούν το δίχτυ ή/και το εμποδίζουν να παρασύρεται.»Άρθρο 2Στον κανονισμό (ΕΟΚ) αριθ. 812/2004 π ροστίθεται το ακόλουθο άρθρο 1α:Άρθρο 1αΟρισμοί«Ως “παρασυρόμενο δίχτυ” νοείται οποιοδήποτε απλάδι δίχτυ, το οποίο διατηρείται στην επιφάνεια της θαλάσσης ή σε ορισμένη απόσταση κάτω από αυτήν με συσκευές επίπλευσης και το οποίο παρασύρεται ελεύθερα από το ρεύμα ανεξάρτητα ή μαζί με το σκάφος στο οποίο είναι προσδεδεμένο. Μπορεί να είναι εξοπλισμένο με διατάξεις που σταθεροποιούν το δίχτυ ή/και το εμποδίζουν να παρασύρεται.»Άρθρο 3Στο άρθρο 2 του κανονισμού (ΕΚ) αριθ. 2187/2005, προστίθεται το εξής στοιχείο ξ):«ξ) Ως “παρασυρόμενο δίχτυ” νοείται οποιοδήποτε απλάδι δίχτυ, το οποίο διατηρείται στην επιφάνεια της θαλάσσης ή σε ορισμένη απόσταση κάτω από αυτήν με συσκευές επίπλευσης και το οποίο παρασύρεται ελεύθερα από το ρεύμα ανεξάρτητα ή μαζί με το σκάφος στο οποίο είναι προσδεδεμένο. Μπορεί να είναι εξοπλισμένο με διατάξεις που σταθεροποιούν το δίχτυ ή/και το εμποδίζουν να παρασύρεται.»Άρθρο 4Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] COM (2005) 647 της 8ης Δεκεμβρίου 2005 (Πρόγραμμα δράσης για την απλοποίηση και βελτίωση της Κοινής Αλιευτικής Πολιτικής).[2] ΕΕ L 349 της 31.12.2005, σ. 1.[3] COM (2003) 589 τελικό της 9.10.2003.[4] ΕΕ C [...] της [...], σ. [...].[5] ΕΕ C [...] της [...], σ. [...].[6] ΕΕ L 132 της 23.5.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1239/98 (ΕΕ …).[7] ΕΕ L 150 της 30.4.2004, σ. 12.[8] ΕΕ L 349 της 31.12.2005, σ. 1.